**Afar** je jedna od devet etničkih podjela (*kililocha*) Etiopije. Nekada se zvala**Regija 2**, a današnji glavni grad je Asayita; novi glavni grad po imenu Semera se trenutno gradi na cesti Avaš - Aseb. 

Afarska depresija, koja se lokalno zove Danakilska depresija, je trojno raskrižje dje se jarci koji tvore Crveno more i Adenski zaljev uvlače u kopno i sreću Istočnoafrički rasjed. Depresija je najniža točka Etiopije i jedna od najnižih u Africi, nalazi se na sjeveru regije.

Demografija
-----------

Prema podacima Centralne statističke agencije Etiopije (CSA) iz 2005. godine, Afar je imao procijenjeno stanovništvo od 1,389.004, od čega su 772.002 činili muškarci, a 617.002 žene. 1,263.000 ili 90.9% stanovništva se smatralo ruralnim, dok je 126.000 ili 9,1% bilo urbano. S procijenjenom površinom od 96.707 kvadratnih kilometara, ova regija je imala procijenenu gustoću stanovništva od 14,36 ljudi po kvadratnom kilometru.

Ova procjena se temelji na popisu iz 1996. godine, prema kome je stanovništvo regije brojalo 1,106.383, od čega 626.839 muškaraca i 479.544 žena. Ruralno stanovništvo je brojalo 1,020.504 (92.2%), dok je urbano stanovništvo činilo 85.879. Glavne etničke grupe su bile Afari (91.8%), Amhara (4.5%), Argobba (0.92%), Tigrejci (0.82%), Oromo (0.7%), Welayta (0.45%), i Hadiya (0.013%). 96% of stanovništva su bili muslimani, 3.86% pravoslavci, 0,43% protestanti, 0,09% katolici, i ostali (0,02%).

Afarigna se u većini (90,8%) govori u regiji, te je službeni jezik države. Ostali vodeći jezici države su amharski (6,68%), Tigrigna (0,74%), Oromo (0,68%), Argobba (0,4%) i Wolaitigna (0,26%).

Poljoprivreda
-------------

CSA je godine 2005. procijenio da seljaci Afara imaju ukupno 327.370 goveda (što predstavlja 0,84% ukupnog broja u Etiopiji), 196.390 ovaca (1,13%), 483.780 koza (3,73%), 200 mazgi (0,14%), 12.270 magaraca (0,49%), 99.830 kamila (21,85%), 38.320 svih vrsta peradi (0,12%), i 810 pčelinjaka (manje od 0,1%). CSA je na temelju istraživanja u decembru 2003. procijenila da nomadski stanovnici imaju 1,990.850 krava (ili 83,8% životinja u regiji te godine), 2,303.250 ovaca (90,6%), 3,960.510 koza (90%), 759.750 kamila (85,9%), 175.180 magaraca (92,5%), 2960 mazgi (88,6%) i 900 konja (100%).

Fosilni nalazi
--------------

Hadar, naselje u Afaru, bilo je mjesto gdje je pronađena "Lucy", odnosno kostur *Australopithecusa afarensisa*, od strane Donalda Johansona iz Clevelandskog prirodoslovnog muzeja. 5.3. 2005. je u regiji pronađen još jedan kostur, za koga se pretpostavlja da je star 3,8 miliona godina i za koga se tvrdi da je najstariji kostur dvonožnog hominida.

24.3. 2006. je dojavljeno kako je "značajno cijeli" cranium pronađen u Gawisu u oblasti Gona..
Cranium vjerojatno predstavlja prijelaznu formu između *Homo erectusa* i *Homo sapiensa*.

Predsjednici Izvršnog odbora
----------------------------

* Habib Ali Mirah (ALF) 1992? - 1995
* Ali Mirah Hanfadhe (ALF) septembar 1995 - mart 1996
* Ismael Ali Siro (APDO/ANDP) mart 1996 - danas

(Ova lista se temelji na informaciji s Worldstatesmen.org.)

Administrativne zone
--------------------

Kao i ostale regije Etiopije, Afar je podijeljen u administrativne zone (i jednu posebnu woredu koja ne predstavlja zonu). Međutim, te zone još nisu dobile svoja prava imena.

* Administrativna zona 1 (Afar)
* Administrativna zona 2 (Afar)
* Administrativna zona 3 (Afar)
* Administrativna zona 4 (Afar)
* Administrativna zona 5 (Afar)

* Specijalna woreda Argobba

V. također
----------

* Afarska depresija
* Afar (narod)
* Popis woreda u Regiji Afar

Bilješke
--------

1. ↑  CSA 2005 National Statistics Arhivirano 2007-06-15 na Wayback Machine-u, Table B.3.
2. ↑  Popis iz 1994. je u regiji bio odgođen do 22.6. 1996. FDRE States: Basic Information - Afar Arhivirano 2007-03-10 na Wayback Machine-u, Population (pristup od 12.3. 2006)
3. ↑  2003. je posljednja godina kada su provođene statistike za nomadske stanovnike. CSA 2005 National Statistics, Tables D.3 - D.5 and D.7.
4. ↑  Institut za kameno doba, *Press Release on a New Hominid Cranium from Gona, Afar, Ethiopia Arhivirano 2006-04-23 na Wayback Machine-u*, released March 24, 2006

Vanjski linkovi
---------------

* Map of Afar Region at UN-OCHA  (PDF)
* Map of Afar Region at DPPA of Ethiopia Arhivirano 2007-09-27 na Wayback Machine-u  (PDF)


|  |  |
| --- | --- |
| Administrativna podjela Etiopije | Flag of Ethiopia |
| **Regije** |
| Afar | Amhara | Benišangul-Gumuz | Gambela | Harari | Oromija | Somali | Regija Južnih naroda, narodnosti i etničkih grupa | Tigraj |
| **Posebni gradovi** |
| Adis Abeba | Dire Dava |
| **Provincije prije 1995** |
| Arsi | Bale | Gamu-Gofa | Godžam | Bedžemder | Hararge | Ilubabor | Kaffa | Šoa | Sidamo | Tigraj | Velega | Volo |

Koordinate: 11°49′N, 41°25′E